এসপ্ল্যানেড -শিয়ালদহ শাখায় বেশ কিছুদিনের জন্য বন্ধ থাকতে চলেছে মেট্রো পরিষেবা

কলকাতা: বন্ধ থাকতে চলেছে গ্রিন লাইন মেট্রো পরিষেবা। ১৩ ফেব্রুয়ারি ২০২৫ থেকে ১৬ ফেব্রুয়ারি ২০২৫ এবং ২০ ফেব্রুয়ারি থেকে ২৩ ফেব্রুয়ারি পর্যন্ত বন্ধ থাকবে গ্রিন লাইন মেট্রো পরিষেবা। কিন্তু কেন? মেট্রো সূত্রে খবর, সিগন্যালিং ব্যবস্থার উপর নজরদারির জন্য বন্ধ রাখা হতে চলেছে এসপ্ল্যানেড-শিয়ালদহ লাইনে মেট্রো পরিষেবা। যার জেরে এই কদিন গ্রিন লাইনে যাত্রী ভোগান্তি হতে পারে বলে আশঙ্কা করা হচ্ছে। পাশাপাশি মেট্রো পরিষেবা বন্ধ থাকতে চলেছে হাওড়া ময়দান থেকে সল্ট লেক সেক্টর ৫ পর্যন্ত।

আরও পড়ুন: ফের নয়া অবতারে ফিরছেন অনুব্রত

উল্লেখ্য, ব্লু লাইন মেট্রো পরিষেবা সঠিক থাকলেও সেখানেও প্রতিদিন যাত্রী ভোগান্তির শিকার হতে হচ্ছে যাত্রীদের। কখনও এক সময় ট্রেন আসবে বলে পাওয়া যাচ্ছেনা ট্রেন আবার কখনও প্রায় প্রতিটি স্টেশনে সময়ের বেশি দাঁড়িয়ে থাকছে মেট্রো। আর এর জেরেই অতিষ্ঠ মেট্রো যাত্রীরা। তাই এবার সেই পরিষেবাও যাতে ঠিক করা যায় সেই কথাকে মাথায় রেখে গ্রিন লাইনে পরিষেবা সঠিক রাখার জন্য ইন্টারলকিং সিস্টেম এবং ট্রেন যোগাযোগ সিস্টেম ঠিক করতে দুই দফায় বন্ধ থাকতে চলেছে গ্রিন লাইন মেট্রো পরিষেবা।

দেখুন অন্য খবর